איאן מקדרמיד

איאן מקדרמיד (באנגלית: Ian McDiarmid; נולד ב-11 באוגוסט 1944) הוא שחקן אופי ובמאי סקוטי זוכה פרס אוליבייה ופרס טוני. מאז 1976 הופיע ב-47 סרטי קולנוע. ברחבי העולם הוא מוכר בעיקר מהופעתו בתפקיד פלפטין בסדרת סרטי מלחמת הכוכבים.

ביוגרפיה
מקדרמיד נולד בקרנוסטי  שבסקוטלנד. כשהיה בן חמש לקח אותו אביו לראות הצגה בשם "טומי מורגן" בתיאטרון בדנדי ומאז היה לחובב תיאטרון. בראיון ב-2014 אמר שזה הקסים אותו ועם זאת הפחיד אותו. כל האורות, כל האיפור. עם זאת הוא חשש מחוסר שביעות רצון מצד אביו ולכן נרשם לאוניברסיטת סנט אנדרוז וקיבל תואר MA בפסיכולוגיה. זמן קצר אחר כך החליט לפנות לקריירה בתיאטרון, והחל ללמוד משחק באקדמיה המלכותית הסקוטית למוזיקה ודרמה בגלאזגו. ב-1968 זכה מקדרמיד במדליית זהב על עבודתו, פרס ראשון מבין רבים שקיבל במשך השנים על עבודתו בתיאטרון.

קריירה בתיאטרון
מקדרמיד ידוע מהופעותיו בתיאטרון הבריטי, וזכה לתשואות כשחקן וכבמאי ממגוון רחב של מקורות. הוא כיכב במבחר מחזות שייקספיריים בהם "המלט" (1972), "הסערה" (1974, 2000), "מהומה רבה על לא דבר" (1976), בתפקיד רוס ובתפקיד השוער בהפקה של טרוור נאן של המחזה "מקבת'" (1978, בטלוויזיה), "הסוחר מוונציה" (1984), והמחזה "המלך ליר" (2005). מאפריל ועד יוני 2012 שיחק בתפקיד הראשי במחזה "טימון איש אתונה" בתיאטרון שיקגו שייקספיר. ב-1978 גילם את דמות איוואנוב במחזה "כל ילד טוב ראוי לחסד" מאת טום סטופארד בתיאטרון מרמייד.

החל משנת 1990 שימשו מקדרמיד וג'ונתן קנט בתפקיד מנהלים אמנותיים בתיאטרון אלמיידה שבאיזלינגטון בלונדון, כששחקניות בולטות כמו גלנדה ג'קסון וקלייר בלום הופיעו בהפקות שלהם. השניים התפטרו ב-2001 והשאירו את התיאטרון במצב טוב. ב-1998 זכו במשותף בפרס איבנינג סטנדרד על הישגים בתיאטרון. כהונתם התאפיינה בשורה של הופעות מוצלחות בכיכובם של שחקנים כמו קווין ספייסי ורייף פיינס. בתיאטרון אלמיידה ביים מקדרמיד מחזות כמו "Venice Preserv'd" (ב-1986) ו"היפוליטוס" (1991). ב-2002 זכה מקדרמיד בפרס חוג מבקרי התיאטרון לשחקן הטוב ביותר על הופעתו בתפקיד טדי בחידוש למחזה "Faith Healer" מאת בריאן פריל. ב-2006 שב ושיחק באותו תפקיד בהופעת הבכורה שלו בברודוויי. במחזה בבימויו של קנט שיחק מקדרמיד לצדם של רייף פיינס ושרי ג'ונס, וזכה בפרס טוני לשחקן הטוב ביותר.

אחת מהופעותיו הבולטות בתיאטרון הייתה בתפקיד הארי הקאמור במחזה "Seduced" מאת סם שפרד. לפי התיאור של מקדרמיד היה הקאמור טיפוס הדומה להווארד יוז. כדי לגלם את הדמות הוא היה מאופר ונזקק לאביזרים כמו זקן מלאכותי וציפורניים ארוכות. מקדרמיד שהיה רק בן 37 שכנע בהופעתו את ג'ורג' לוקאס ואת ריצ'רד מרקוואנד שהוא יכול לשחק בצורה משכנעת דמות הרבה יותר מבוגרת בתקריב קולנוע, מה שעזר לו לקבל את התפקיד של פלפטין.

מלחמת הכוכבים
אחרי תפקיד קטן בסרט "Dragonslayer", ליהק ג'ורג' לוקאס את מקדרמיד לתפקיד הקיסר פלפטין, הנבל הראשי, בסרט "שובו של הג'דיי". 16 שנים אחר כך חזר וגילם את הדמות סנטור פלפטין וסית' לורד דארת' סידיוס בסרטי הפריקוול: "אימת הפנטום", "מתקפת המשובטים" וב"נקמת הסית'".

הסרטים אפשרו למקדרמיד לבטא שני פרצופים שונים באופי הדמות. הוא יצר מחדש את הדמות השטנית של פלפטין מ"שובו של הג'די" כשגילם את "דארת' סידיוס, האלטר אגו של הקאנצלר של הסית'. אבל בתדמית הציבורית של פלפטין הייתה דמות נעימה, מושכת ומפתה. בעבר זכה להכרה מועטה על הופעתו, בגלל התותבות השונות שנוספו לדמות, כך שהיה קשה לזהות אותו. הוא זכה להכרה רחבה כשיצאו סרטי הפריקוול.

ב-2004 יצא מחדש הסרט "האימפריה מכה שנית", והוספה סצנה קצרה שבה משתתפים דארת' ויידר והולוגרמה של הקיסר פלפטין, כדי לכלול את מקדרמיד. עם תוספת זו לסרט "האימפריה מכה שנית", מקדרמיד מופיע בכל הסרטים שבהם מופיעה הדמות פלפטין.

מקדרמיד השתתף גם ב"יקום המורחב של מלחמת הכוכבים" ודיבב את פלפטין במשחקי הווידאו של "האימפריה מכה שנית", "שובו של הג'דיי", "Super Star Wars: The Empire Strikes Back" ו-"Super Star Wars: Return of the Jedi". עוד השתתף מקדרמיד בפרומו של "אנגרי בירדס מלחמת הכוכבים 2" בשם "Join the Pork Side". בשנת 2019 חזר מקדרמיד לשחק שוב במלחמת הכוכבים כהקיסר פלפטין בסרט מלחמת הכוכבים: עלייתו של סקייווקר, הסרט ה-9 בסדרה והאחרון.

טלוויזיה ורדיו
בסדרה "המקצוענים" שיחק מקדרמיד בתפקיד מיקי המילטון, רוצח שבכוונתו לנקום את מות אשתו וילדו. ב-1990 כיכב מקדרמיד בפרק "Masonic Mysteries" בסדרת המתח "המפקח מורס" בתפקיד נוכל פסיכופת בשם הוגו דה-ויר. ב-1997 גילם את הנבל, רונלד היקס, בפרקים "Through the Clouds/The Lost Boys" של הסדרה "Touching Evil". ב-2002 שיחק בתפקיד הבלש פורפירי פטרוביץ בעיבוד של ה-BBC לרומן "החטא ועונשו" מאת פיודור דוסטויבסקי. ב-2003 הופיע בתפקיד אדוארד הייד בסדרת הטלוויזיה "Charles II: The Power and The Passion" של ה-BBC.

ב-2005 גילם את דמות השטן ברדיו דרמה של BBC4 המבוסס על "גן העדן האבוד" מאת ג'ון מילטון, ושודר אחר כך ב-BBC7. עוד הוא שיחק בתפקיד הסופר הנרי פילדינג בדרמה ההיסטורית "City of Vice" של ערוץ 4, ואת דניס תאצ'ר בסרט "מרגרט" משנת 2009.

ב-2009 שיחק מקדרמיד בתפקיד לה-קלרק ראש המודיעין בעיבוד הרדיופוני לספר "מלחמת המראות" מאת ג'ון לה קארה.

ב-2014 הופיע בתפקיד שר החוץ סר אדוארד גריי בדרמה הטלוויזיונית "37 ימים" בהפקת ה-BBC, על אודות המשבר הדיפלומטי שהתרחש לפני מלחמת העולם הראשונה. עוד השתתף מקדרמיד בתפקיד אנטון בסדרה "אוטופיה".

תיאטרון
משחק
 "המלט", תיאטרון אופן ספייס, לונדון, 1972
 "And They Put Handcuffs on the Flowers", תיאטרון אופן ספייס, לונדון, 1973
 "ג'ונגל הערים", תיאטרון פלייס , לונדון, 1973
 "מקבת'", תיאטרון בלגרייד, קובנטרי, 1973, אחרי כן בתיאטרון בנקסייד גלוב, לונדון, 1973
 "מידה כנגד מידה", הלהקה השייקספירית המלכותית, סטרטפורד-אפון-אייבון, 1974
 "מקבת'", הלהקה השייקספירית המלכותית, תיאטרון אלדוויץ', לונדון, 1975
 "מקבת'", הלהקה השייקספירית המלכותית, תיאטרון "Other Place", סטרטפורד-אפון-אייבון, 1976
 "Destiny", הלהקה השייקספירית המלכותית, תיאטרון "Other Place", 1976
 "דינגו", הלהקה השייקספירית המלכותית, תיאטרון "Other Place", 1976
 "שווייק במלחמת העולם השנייה", הלהקה השייקספירית המלכותית, תיאטרון "Other Place", 1976; אחר כך בתיאטרון ורהאוס, לונדון, 1977
 "מהומה רבה על לא דבר", הלהקה השייקספירית המלכותית, תיאטרון רויאל שייקספיר, סטרטפורד-אפון-אייבון, 1976; אחר כך בתיאטרון אלדוויץ', 1977
 "That Good Between Us", הלהקה השייקספירית המלכותית, תיאטרון ורהאוס, 1977
 "מקבת'", הלהקה השייקספירית המלכותית, תיאטרון ורהאוס, 1977
 "ימי הקומונה", הלהקה השייקספירית המלכותית, תיאטרון אולדריץ', 1977
 "דינגו", הלהקה השייקספירית המלכותית, תיאטרון ורהאוס, 1978
 "כל ילד טוב ראוי לחסד", תיאטרון מרמייד, לונדון, 1978
 "מפיסטו", עיבוד של גורדון מקדוגל  לספרו של קלאוס מאן, אוקספורד פלייהאוס קומפני, תיאטרון ראונדהאוס, לונדון, 1981
 "The Worlds", תיאטרון "New Half Moon", לונדון, 1981
 "עזרא", תיאטרון "New Half Moon", 1981
 "Insignificance", תיאטרון רויאל קורט, לונדון, 1982
 "Tales from Hollywood", התיאטרון הלאומי, 1983
 הסוחר מוונציה, הלהקה השייקספירית המלכותית, The Pit (מרכז ברביקן), 1984
 "The Party", הלהקה השייקספירית המלכותית, The Pit (מרכז ברביקן), לונדון, 1984
 "הנרי החמישי", הלהקה השייקספירית המלכותית, תיאטרון ברביקן, לונדון, 1985
 "The War Plays", הלהקה השייקספירית המלכותית, The Pit (מרכז ברביקן), 1985
 "Crimes in Hot Countries", הלהקה השייקספירית המלכותית, The Pit (מרכז ברביקן), 1985
 "The Castle", הלהקה השייקספירית המלכותית, The Pit (מרכז ברביקן), 1985
 "Downchild", הלהקה השייקספירית המלכותית, The Pit (מרכז ברביקן), 1985
 "אדוארד השני", תיאטרון רויאל אקסצ'נג', מנצ'סטר, אנגליה, 1986
 "The Saxon Shore", תיאטרון אלמיידה, 1986
 "Creditors", תיאטרון אלמיידה, 1986
 "The Danton Affair", הלהקה השייקספירית המלכותית, תיאטרון ברביקן, 1986
 "דון קרלוס", תיאטרון רויאל אקסצ'נג, 1987
 "The Black Prince", תיאטרון אלדוויץ', 1989
 "וולפונה", תיאטרון אלמיידה, 1990
 "The Rehearsal", תיאטרון אלמיידה, 1990
 "לולו", להקת תיאטרון אלמיידה, 1991
 "היפוליטוס", להקת תיאטרון אלמיידה, 1991
 "בית ספר לנשים", להקת תיאטרון אלמיידה, 1993
 "Hated Nightfall", תיאטרון רויאל אקסצ'נג', מנצ'סטר, 1995
 "טרטיף", להקת תיאטרון אלמיידה, 1996
 "מבקר המדינה", להקת תיאטרון אלמיידה, 1997
 "דילמת הרופא", להקת תיאטרון אלמיידה, 1998
 "היהודי ממלטה", תיאטרון אלמיידה, 1999
 "הסערה", תיאטרון אלמיידה, 2000–2001
 "Faith Healer", תיאטרון גייט בדבלין, 2001–2002
 "יון גבריאל בורקמן", דונמאר ורהאוס, 2007
 "Jonah and Otto", מנצ'סטר רויאל אקסצ'נג', 2008
 "Be Near Me", התיאטרון הלאומי של סקוטלנד ודונמר ורהאוס, 2009
 שש נפשות מחפשות מחבר, תיאטרון הדלונג, 2008–2010
 "הנסיך מהומבורג", דונמר ורהאוס, 2010
 "Emperor and Galilean", התיאטרון הלאומי, 2011
 "The Faith Machine", תיאטרון רויאל קורט, 2011
 "טימון איש אתונה", תיאטרון שייקספיר שיקגו, 2012
 "חיי גליליאו", הלהקה השייקספירית המלכותית, סטרטפורד, 2012
 הסוחר מוונציה, תיאטרון אלמיידה, לונדון, 2014

בימוי
 "Venice Preserv'd", להקת תיאטרון אלמיידה, 1986
 דון ז'ואן, תיאטרון רויאל אקסצ'נג', 1988
 "The Possibilities", תיאטרון אלמיידה, 1988
 "תמונות מהוצאה להורג", תיאטרון אלמיידה, 1990
 "The Rehearsal", תיאטרון אלמיידה, 1990
 "וולפונה", תיאטרון אלמיידה, 1990
 "לולו", תיאטרון אלמיידה, 1991
 "היפוליטוס", תיאטרון אלמיידה, 1992
 "Venice Preserv'd", להקת תיאטרון אלמיידה, 1995

פילמוגרפיה
קולנוע
 שנה שם שם באנגלית תפקיד הערות 1976 The Likely Lads כומר1980 Sir Henry at Rawlinson End רג' סמיטון Richard's Things פורץ The Awakening ד"ר ריכטר האימפריה מכה שנית The Empire Strikes Back פלפטין ללא קרדיט 1981 Dragonslayer האח ג'אקובוס1983 שובו של הג'דיי Return of the Jedi פלפטין גורקי פארק Gorky Park פרופ' אנדרייב 1988 נוכלים עם סגנון Dirty Rotten Scoundrels ארתור 1995 Restoration אמברוז1999 מלחמת הכוכבים - פרק 1: אימת הפנטום Star Wars: Episode I – The Phantom Menace פלפטין סליפי הולו Sleepy Hollow ד"ר תומאס לנקסטר 2002 מלחמת הכוכבים - פרק 2: מתקפת המשובטים Star Wars: Episode II – Attack of the Clones פלפטין 2005 מלחמת הכוכבים - פרק 3: נקמת הסית' Star Wars: Episode III – Revenge of the Sith פלפטין מועמדות לפרס סאטורן לשחקן המשנה הטוב ביותרמועמדות לפרס בחירת הנוער בקטגוריית הנבל הטוב ביותר 2016 העיר האבודה Z The Lost City of Z סר ג'ורג' גולדי 2019 מלחמת הכוכבים - פרק 9: עלייתו של סקייווקרStar Wars: The Rise of Skywalker פלפטין

טלוויזיה
 שנה שם שם באנגלית תפקיד הערות 1976 Red Letter Day בלייד סדרת טלוויזיה (פרק אחד) 1978 Crown Court גרג גורדון סדרת טלוויזיה (פרק אחד)1979 מקבת' Macbeth רוס סרט טלוויזיה המקצוענים The Professionals מיקי המילטון בפרק "The Madness of Mickey Hamilton" 1981 ITV Playhouse פדקה 1983 The Nation's Health ד"ר ורנון דייוויס סדרת טלוויזיה (4 פרקים) 1985 Pity in History מורגטרויד 1988 The Modern World: Ten Great Writers פיודור דוסטויבסקי 1990 המפקח מורס Inspector Morse הוגו דה וריי בפרק "Masonic Mysteries" 1991 Chernobyl: The Final Warning ד"ר וטיסנקו1993 אינדיאנה ג'ונס הצעיר The Young Indiana Jones Chronicles פרופסור לוי סדרת טלוויזיה (פרק אחד) לב המאפליה Heart of Darkness דוקטור Selected Exits 1995 Annie: A Royal Adventure! ד"ר אלי אאוןסרט טלוויזיה של ABC1996 קריוקי Karaoke אוליבר מורס לזרוס הקר Cold Lazarus אוליבר מורס הילסבורו Hillsborough ד"ר פופר1997 An Unsuitable Job for a Woman רונלד קלנדר סדרת טלוויזיה (2 פרקים) רבקה Rebecca חוקר מקרי מוות Touching Evil רונלד הינקס1999 תקוות גדולות Great Expectations מר ג'אגרס כל אנשי המלך All the King's Men הכומר פיירפוינט אדוארדס 2002 החטא ועונשו Crime and Punishment פורפירי פטרוביץ'2003 Charles II: The Power and The Passion סר אדוארד הייד סרט טלוויזיה מאחורי הקלעים של הסרט "Charles II" The Making of 'Charles II' בתפקיד עצמו סרט דוקומנטרי 2004 ספוקס Spooks פרופ' פרד רוברטס סדרת טלוויזיה (פרק אחד)2005 Our Hidden Lives ב. צ'ארלס אליזבת הראשונה Elizabeth I לורד ברלי לצדם של הלן מירן וג'רמי איירונס 2008 City of Vice הנרי פילדינג 2009 מרגרט Margaret דניס תאצ'ר 2013 Words with Warwick בתפקיד עצמו / פלפטין2014 37 ימים 37 Days אדוארד גריי אוטופיה Utopia אנטון / פיליפ קרוול 2018 בריטניה Britannia המלך פאלנור6 פרקים 2021–2024 מלחמת הכוכבים: באד באצ' Star Wars: The Bad Batch פלפטין דיבוב; 3 פרקים 2022 סיפורי הג'דיי Tales of the Jedi פלפטין דיבוב; 6 פרקים

פרסים ומועמדויות
שנהפרסקטגוריהמחזהתוצאה 1968 מדליית זהב של האקדמיה הסקוטית המלכותית למוזיקה ודרמה  1982 פרס אוליבייה השחקן הטוב ביותר במחזה חדש Insignificance  1985 Time Out Comedy Awards בימוי תמונות מהוצאה להורג  1990 Time Out Comedy Awards בימוי וולפונה  1991 פרס אובזרבר Outstanding Achievement for Ten Years of Presenting Irish Drama "וולפונה", "The Rehearsal", ו-"Betrayal Field"  1995 פרס מנצ'סטר איבנינג ניוז השחקן הטוב ביותר Hated Nightfall  1998 פרס איבנינג סטנדרד הישג תיאטרלי של השנה יחד עם ג'ונתן קנט  2001 פרס חוג מבקרי התיאטרון השחקן הטוב ביותר Faith Healer  2002 פרס קלרנס דרוונט  שחקן המשנה הטוב ביותר Faith Healer  2004 פרס מנצ'סטר איבנינג ניוז השחקן הטוב ביותר אנריקו  2004 פרס בחירת הצופים  השחקן הטוב ביותר אנריקו  2005 פרס בחירת הצופים  השחקן הטוב ביותר המלך ליר  2006 פרס דרמה ליג  הופעה מיוחדת Faith Healer  2006 פרס Outer Critics Circle שחקן מצטיין במחזה Faith Healer  2006 פרס עולם התיאטרון  הופעת בכורה מצוינת Faith Healer  2006 פרס טוני Faith Healer 

קישורים חיצוניים


 איאן מקדרמיד באתר TCM Movie Database

הערות שוליים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:במאי תיאטרון סקוטים
קטגוריה:חברי הלהקה השייקספירית המלכותית
קטגוריה:בוגרי הקונסרבטוריון המלכותי של סקוטלנד
קטגוריה:אישים זוכי פרס אוליבייה
קטגוריה:זוכי פרס טוני: שחקנים
קטגוריה:בריטים שנולדו ב-1944
קטגוריה:מלחמת הכוכבים: שחקנים